Ilze Ķuzule-Skrastiņa
Ilze Ķuzule-Skrastiņa (dzimusi Ilze Ķuzule 1985. gada 12. martā Rīgā) ir latviešu aktrise. Viņas māte ir dzejniece Māra Zālīte, tēvs rokasbumbas tiesnesis Jānis Ķuzulis. Izglītību ieguvusi Rīgas 49. vidusskolā un Latvijas Kultūras akadēmijā (Dramatiskā teātra aktieru kurss). Kopš 2007. gada strādā Dailes teātrī. Filmējusies seriālos "UgunsGrēks" un "Ēnu spēles". Kopā ar grupu "Dzelzs vilks" iedziedājusi dziesmu "Sažņaudz manas rokas". Aktrise ir precējusies ar aktieri Artūru Skrastiņu, viņiem ir divi bērni — dvīņi.